钦定古今图书集成/明伦汇编/氏族典/第449卷 > 沈遘
## 钦定古今图书集成/明伦汇编/氏族典/第449卷 > 沈遘

按《宋史沈遘传》：“遘字文通，钱塘人。以荫为郊社斋郎，
举进士，通判江宁府。归奏《本治论》，除集贤校理，遂知
制诰。以父扶坐事免，求知杭州。为人疏隽博达，明于
吏治，令行禁止。召知开封府，迁龙图阁直学士，士大
夫交称其能。拜翰林学士，判流内铨。丁母忧，归苏州。
既葬，庐墓下，服未竟而卒。”